
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 116 

29 Ιουνίου 2004 


ΠΕ ΡΙΕΧΟΜΕ ΝΑ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

14. Σύσταση Επιτροπής για τον καθορισμό της στρα¬ 
τηγικής και την ανάπτυξη της Πληροφορικής. 1 

15. Παραχώρηση κατά χρήση για 25 έτη, στη Νομαρ¬ 

χιακή Αυτοδιοίκηση Αιτωλοακαρνανίας, δημόσιας 
δασικής έκτασης 347.788,41 τ.μ. στη θέση «Μονο- 
δένδρι»του Δήμου Στράτου Ν. Αιτωλοακαρνανίας, 
για δημιουργία Χώρου Υγειονομικής Ταφής Απορ¬ 
ριμμάτων (Χ.Υ.Τ.Α.). 2 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

(ΐ) 

Πράξη 14της 28.6.2004 

Σύσταση Επιτροπής για τον καθορισμό της στρατηγικής 
και την ανάπτυξη της Πληροφορικής. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚΑ' 137), όπως ισχύει σήμερα και 
ιδίως της παρ. 4 του άρθρου 8. 

2. Τη διάταξη του άρθρου 29Ατου Ν. 1558/1985, όπως 
αυτό προστέθηκε με το άρθρο 27 του Ν. 2081/1992 (ΦΕΚ 
Α' 154) και τροποποιήθηκε με το άρθρο 1 παρ. 2α του 
Ν. 2469/1997 (ΦΕΚΑ'38). 

3. Την πρόταση του Πρωθυπουργού. 

4. Την ανάγκη άμεσης σύστασης και λειτουργίας ενός 
ενιαίου κέντρου πολιτικού σχεδιασμού, συντονισμού, 
ελέγχου, ανάπτυξης και εφαρμογής της πληροφορικής 
σε εθνικό επίπεδο και ειδικότερα στο Δημόσιο Τομέα. 

5. Το γεγονός ότι από την παρούσα Πράξη δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

ΑΡΘΡΟ 1 

Συνιστάται Επιτροπή για τον καθορισμό της στρατηγι¬ 
κής και την ανάπτυξη της Πληροφορικής σε εθνικό επί¬ 
πεδο και ειδικότερα στο Δημόσιο Τομέα. 


ΑΡΘΡΟ 2 

Η Επιτροπή αποτελείται από: 

1. Τον Ειδικό Γραμματέα για την Κοινωνία της Πληρο¬ 
φορίας του Υπουργείου Οικονομίας και Οικονομικών, ως 
Συντονιστή. 

2. Το Γ ενικό Γ ραμματέα Δημόσιας Διοίκησης του Υπουρ¬ 
γείου Εσωτερικών, Δημόσιας Διοίκησης και Αποκέντρω¬ 
σης. 

3. Το Γενικό Γραμματέα Πληροφοριακών Συστημάτων 
του Υπουργείου Οικονομίας και Οικονομικών. 

4. Το Γ ενικό Γ ραμματέα Έρευνας και Τεχνολογίας του 
Υπουργείου Ανάπτυξης, και 

5. Το Πρόεδρο της Ανώνυμης Εταιρείας με την επωνυ¬ 
μία «Κοινωνίατης Πληροφορίας Α.Ε.», ως μέλη. 

ΑΡΘΡΟ 3 

Η Επιτροπή έχει τις ακόλουθες αρμοδιότητες: 

1. Διαμόρφωση των γενικών κατευθύνσεων και στόχων 
της Κυβερνητικής Πολιτικής για την Πληροφορική σε επι- 
μέρουςτομείς, όπως η εκπαίδευση, η έρευνα και η τεχνο¬ 
λογία. 

2. Προσδιορισμό του πλαισίου ανάπτυξης και λειτουρ¬ 
γίας των συστημάτων Πληροφορίας του Δημοσίου. 

3. Προσδιορισμό του πλαισίου υποστήριξης των φο- 
ρέωντου Δημοσίου για την ανάπτυξη και παραγωγική λει¬ 
τουργία συστημάτων Πληροφορικής. 

4. Προώθηση της διείσδυσης της Κοινωνίας της Πλη¬ 
ροφορίας στο Δημόσιο Τομέα μέσω και του αντίστοιχου 
επιχειρησιακού προγράμματος. 

5. Διαμόρφωση στρατηγικής για τη σύγκλιση της Έρευ¬ 
νας και Τεχνολογίας και της ανάπτυξης τεχνολογιών Πλη¬ 
ροφορικής σε εθνικό επίπεδο. 

6. Πρόταση αναδιαμόρφωσης θεσμικού πλαισίου για 
την αρτιότερη εκτέλεση του επιχειρησιακού προγράμμα¬ 
τος «Κοινωνία της Πληροφορίας» του Γ Κοινοτικού Πλαι¬ 
σίου Στήριξης. 

ΑΡΘΡΟ 4 

Η Επιτροπή ενημερώνεται για το βαθμό εφαρμογής των 
προγραμμάτων των φορέων του Δημοσίου που αφορούν 
στην Κοινωνία της Πληροφορίας και εισηγείται μέτρα και 
παρεμβάσεις για την αρτιότερη πραγματοποίησή τους. 
Διαβουλεύεται επίσης επί εισηγήσεων που καταθέτουν οι 
παραγωγικοί φορείς της χώρας (Σύνδεσμος Επιχειρή- 

σεων Πληροφορικής και Επικοινωνιών, Σύνδεσμος Ελλη¬ 
νικών Βιομηχανιών κ.λπ.). 

ΑΡΘΡΟ 5 

Στην Επιτροπή μπορούν να συμμετάσχουν χωρίς δι¬ 
καίωμα ψήφου, εφόσον καλούνται από αυτήν, υπηρεσια¬ 
κοί παράγοντες, εκπρόσωποι φορέων του Δημοσίου Το¬ 
μέα καθώς και εμπειρογνώμονες. 

ΑΡΘΡΟ 6 

Η Επιτροπή συνεδριάζει σε μηνιαία βάση και συντάσσει 
ετήσια έκθεση με τη δραστηριότητα, παρατηρήσεις και 
προτάσεις αυτής, 

ΑΡΘΡΟ 7 

Η γραμματειακή υποστήριξη της Επιτροπής ανατίθεται 
σε υπάλληλο της διαχειριστικής αρχής της Κοινωνίας της 
Πληροφορίας, που θα ορισθεί με απόφαση του φορέα. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο ΠΡΩΘΥΠΟΥΡΓΟΣ 

ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 
Ακριβές Αντίγραφο 

Ο Γενικός Γραμματέας της Κυβέρνησης 
ΑΡΓΥΡΙΟΣ ΚΑΡΡΑΣ 
-♦- 

( 2 ) 

Πράξη 15 της 28.6.2004 

Παραχώρηση κατά χρήση για 25 έτη, στη Νομαρχιακή 
Αυτοδιοίκηση Αιτωλοακαρνανίας, δημόσιας δασικής 
έκτασης 347.788,41 τ.μ. στη θέση «Μονοδένδρι» του 
Δήμου Στράτου Ν. Αιτωλοακαρνανίας, για δημιουργία 
Χώρου Υγειονομικής Ταφής Απορριμμάτων (Χ.Υ.Τ.Α.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α) Τις διατάξεις του Ν. 998/1979 «Περί προστασίας των 
δασών και των δασικών εν γένει εκτάσεων της χώρας» και 
ιδίως του άρθρου 45 (ΦΕΚΑ'289). 

β) Τις διατάξεις του άρθρου 13 παρ. 2Β και 3 του Ν. 
1734/1987 «Βοσκότοποι και ρύθμιση ζητημάτων σχετικών 
με κτηνοτροφική αποκατάσταση και με άλλες παραχωρή¬ 
σεις καθώς και θεμάτων που αφορούν δασικές εκτάσεις» 
(ΦΕΚΑ' 189), όπως τροποποιήθηκε με το άρθρο 12 του 
Ν. 2116/1993 «Επιδότηση επιτοκίου στεγαστικών δανείων 
σε δικαιούχους στεγαστικής συνδρομής και άλλες δια¬ 
τάξεις» (ΦΕΚΑΊ 8). 

γ) Τις διατάξεις των άρθρων 3 και 4 του Ν. 1650/1986 
«Για την προστασία του περιβάλλοντος» (ΦΕΚ Α' 160), 
όπως τροποποιήθηκαν με τα άρθρα 1 και 2, αντίστοιχα, 
του Ν. 3010/2002 «Εναρμόνιση του Ν. 1650/1986 με τις 
Οδηγίες 97/11 Ε.Ε. και 96/61 Ε.Ε., διαδικασία οριοθέτη- 
σης και ρυθμίσεις θεμάτων για τα υδατορέματα και άλλες 
διατάξεις» (ΦΕΚΑ'91). 

δ) Την υπ’ αριθμ. 15393/2332/5.8.2002 κοινή απόφαση 
του Υπουργού Οικονομίας και Οικονομικών και του Υπουρ¬ 
γού Περιβάλλοντος, Χωροταξίας και Δημοσίων Έργων, 
«Κατάταξη δημόσιων και ιδιωτικών έργων και δραστη¬ 
ριοτήτων σε κατηγορίες σύμφωνα με το άρθρο 3 του 


Ν. 1650/1986 όπως αντικαταστάθηκε με το άρθρο 1 του 
Ν. 3010/2002 “Εναρμόνιση του Ν. 1650/1986 με τις οδη¬ 
γίες 97/11/Ε.Ε. και96/61/Ε.Ε. κ.α.” (Α' 91)» (ΦΕΚ Β' 1022). 

ε) Την υπ’ αριθμ. 25535/3281/15.11.2002 κοινή απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης, Ανάπτυξης, Περιβάλλοντος, Χωροταξίας 
και Δημοσίων Έργων, Υγείας και Πρόνοιας, Γεωργίας και 
Εμπορικής Ναυτιλίας «Έγκριση περιβαλλοντικών όρων 
από το Γ ενικό Γ ραμματέα της Περιφέρειας των έργων 
και δραστηριοτήτων που κατατάσσονται στην υποκατη¬ 
γορία 2 της Α' κατηγορίας σύμφωνα με την υπ’ αριθμ. 
ΗΠ 15393/2332/2002 κοινή υπουργική απόφαση “Κατά¬ 
ταξη δημόσιων και ιδιωτικών έργων σε κατηγορίες κ.λπ.” 
(Β' 1022)» (ΦΕΚ Β'1463). 

στ) Την υπ’ αριθ. Η.Π.11014/703/Φ 104/14.3.2003 κοινή 
απόφαση των Υπουργών Οικονομίας και Οικονομικών, 
Εσωτερικών, Δημόσιας Διοίκησης και Αποκέντρωσης, 
Περιβάλλοντος, Χωροταξίας και Δημοσίων Έργων «Δια¬ 
δικασία Προκαταρτικής Περιβαλλοντικής Εκτίμησης και 
Αξιολόγησης (Π.Π.Ε.Α.) και Έγκρισης Περιβαλλοντικών 
Όρων (Ε.Π.Ο.) σύμφωνα με το άρθρο 4του Ν. 1650/1986 
(Α' 160), όπως αντικαταστάθηκε με το άρθρο 2 του Ν. 
3010/2002 “Εναρμόνιση του Ν. 1650/1986 με τις οδηγίας 
97/11/ΕΕ και 96/61/ΕΕ ... και άλλες διατάξεις” (Α' 92)» 
(ΦΕΚ Β' 332). 

ζ) Το υπ’ αριθμ. οικ. 5684/4.7.2003 έγγραφο της Νο¬ 
μαρχιακής Αυτοδιοίκησης Αιτωλοακαρνανίας, με το οποίο 
ζητεί την παραχώρηση δημόσιας δασικής έκτασης 
347.781,41 τ. μ. στη θέση «Μονοδένδρι» του Δήμου Στρά¬ 
του Ν. Αιτωλοακαρνανίας, για δημιουργία Χώρου Υγειο¬ 
νομικής Ταφής Απορριμμάτων (Χ.Υ.Τ.Α.). 

η) Το υπ’ αριθμ. 1591/Φ.300/000/7.7.2003 έγγραφο της 
Κτηματικής Υπηρεσίας Αιτωλοακαρνανίας του Υπουρ¬ 
γείου Οικονομίας και Οικονομικών, στο οποίο αναφέρεται 
ότι στις ειδικές θέσεις «Μονοδένδρι» του Δήμου Στράτου 
και «Κακοπετριά» του Δήμου Κεκροπίας δεν υπάρχουν 
καταγεγραμμένα ακίνητα ως Δημόσια Κτήματα, τα οποία 
θα μπορούσαν να χρησιμοποιηθούν για την κατασκευή 
Χώρων Υγειονομικής Ταφής Απορριμμάτων (Χ.Υ.Τ.Α), 
αλλά ούτε και έχουν δημιουργηθεί μέχρι σήμερα τουλά¬ 
χιστον οι προϋποθέσεις που απαιτούνται από το νόμο 
(ανεύρεση ισχυρών αποδεικτικών στοιχείων) προς κίνηση 
των σχετικών διαδικασιών για την προαναφερόμενη ενέρ¬ 
γεια, 

θ) Την από 7.7.2003 βεβαίωση της Δ/νσης Γεωργίας 
Μεσολογγίου, σύμφωνα με την οποία στην περιοχή αρ¬ 
μοδιότητας της Δ/νσεως Γ εωργίας της Νομαρχιακής Αυ¬ 
τοδιοίκησης Αιτωλοακαρνανίας δεν υφίστανται εκτάσεις 
που διαχειρίζονται στα πλαίσια της Αγροτικής Νομοθε¬ 
σίας και δεν έχουν παραχωρηθεί κατά διοίκηση και δια¬ 
χείριση χορτολιβαδικά εδάφη στα πλαίσια του άρθρου 
74 Ν. 998/1979 ή άλλα εδάφη ή γήπεδα ή οικόπεδα του 
Δημοσίου, που μπορούν κατ’ αρχήν να διατεθούν για τον 
αυτό σκοπό, για τον οποίο ζητείται η επέμβαση και ότι 
αυτά βρίσκονται στις περιφέρειες των Δήμων Στράτου, 
Αγρίνιου, Νεάπολης, Κεκροπίας καιΑλυξίαςγιατην κατα¬ 
σκευή Χ.Υ.Τ.Α. 

ι) Την υπ’ αριθμ. 2214/24.9.2003 απόφαση του Γενικού 
Γ ραμματέα Περιφέρειας Δυτικής Ελλάδος «Άρση Αναδα¬ 
σωτέας έκτασης 347,788 στρεμμάτων στη θέση «Μονο¬ 
δένδρι» Δημοτικού Διαμερίσματος Λεπενούς περιφέ¬ 
ρειας Δήμου Στράτου, Ν. Αιτ/νίας» (ΦΕΚΔ' 1122). 

ια) Την υπ’ αριθμ. 6449/27.11.2003 Πράξη Χαρακτηρι¬ 
σμού της Δασάρχου Αγρίνιου, με την οποία η ανωτέρω 
έκταση χαρακτηρίζεται ως δασικής έκτασης της παρ. 2 
του άρθρου 3 του Ν. 998/1979. 

ιβ) Την υπ’ αριθμ. 2568/20.10.2003 θετική εισήγηση της 
Δ/νσης Δασών Αιτωλοακαρνανίας. 

ιγ) Την υπ’ αριθμ. 76/2003 ομόφωνη θετική απόφαση 
του Νομαρχιακού Συμβουλίου Αιτωλοακαρνανίας, με την 
οποία θεωρεί ως κατάλληλη τη θέση «Μονοδένδρι» του 
Δήμου Στράτου για την κατασκευή Χ.Υ.Τ.Ατης 2ης Γεω¬ 
γραφικής Ενότητας του Ν. Αιτωλοακαρνανίας. 

ιδ) Την υπ’ αριθ. 464/7580/23.4.2003 απόφαση του Νο¬ 
μάρχη Αιτωλοακαρνανίας (Δ/νση Περιβάλλοντος) με θέ¬ 
μα «Έγκριση καταλληλότητας χώρων για τις εργασίες 
διαχείρισης στερεών αποβλήτων της 2ης Γεωγραφικής 
Ενότητας Δ.Σ.Α. Ν. Αιτωλοακαρνανίας». 

ιε) Την από Ιουνίου 2003 Μελέτη Περιβαλλοντικών Επι¬ 
πτώσεων. 

ιστ) Την υπ’ αριθμ. οικ. 5313/21.8.2003 απόφαση του Γε¬ 
νικού Γραμματέα της Περιφέρειας Δυτικής Ελλάδας 
«Έγκριση Περιβαλλοντικών Όρων για την κατασκευή, 
λειτουργία και επανένταξη του Χώρου Υγειονομικής Τα¬ 
φής Απορριμάτων (ΧΥΤΑ) 2ης Γεωγραφικής Ενότητας 
Ν. Αιτωλ/νίας (ευρύτερη περιοχή Αγρίνιου), στην περιοχή 
«Μονοδένδρι» του Δ.Δ. Στράτου του Δήμου Στράτου του 
Ν. Αιτωλ/νίας». 

ιζ) Το γεγονός ότι, η κατασκευή του συγκεκριμένου 
έργου επιβάλλεται από λόγους δημοσίου συμφέροντος. 

ιη) Την από 17.5.2004 εισήγηση του Υφυπουργού Αγρο¬ 
τικής Ανάπτυξης και Τροφίμων Ε. Μπασιάκου, η οποία 
διαβιβάσθηκε με το υπ’ αριθμ. 117867/4680π.ε/19.5.2004 
έγγραφο του Υπουργείου Αγροτικής Ανάπτυξης και Τρο- 
φίμων, για παραχώρηση κατά χρήση και χωρίς αντάλλαγ¬ 
μα στη Νομαρχιακή Αυτοδιοίκηση Αιτωλοακαρνανίας 
δημόσιας δασικής έκτασης 347.788,41 τ.μ. στη θέση 
«Μονοδένδρι» του Δήμου Στράτου Ν. Αιτ/νίας, για δημι¬ 
ουργία Χώρου Υγειονομικής Ταφής Απορριμμάτων 
(Χ.Υ.Τ.Α.), ο οποίος θα δέχεται οικιακά και προσομοιάζο- 
ντα προς τα οικιακά στερεά απόβλητα, και 
ιθ) Τα στοιχεία του σχετικού φακέλου, αποφασίζουμε: 
1. Παραχωρούμε κατά χρήση για 25 έτη και χωρίς 
αντάλλαγμα στη Νομαρχιακή Αυτοδιοίκηση Αιτωλοακαρ¬ 
νανίας, δημόσια δασική έκταση 347.788,41 τ.μ. στη θέση 
«Μονοδένδρι»του Δήμου Στράτου Ν. Αιτολωακαρνανίας, 
όπως αυτή απεικονίζεται στο, με κλίμακα 1:1.000 και με 
ημερομηνία Ιούνιος 2003, Τοπογραφικό Διάγραμμα, των 
μελετητών Χρήστου Ευθυμίου, Χρήστου Τσιλιγιάννη, Ιω¬ 


άννη Λιάλιαρη, Γεωργίου Γκλαβα, Χαρίλαου Καββαδά, 
Κωνσταντίνου Βαρλα και Ιωάννη Κατσάκο, που θεωρή¬ 
θηκε απάτη Δασάρχη Αγρίνιου με ημερομηνία 8.10.2003 
και περικλείεται από τα στοιχεία 1,2, 3, 4, 5, 1, για τη δη¬ 
μιουργία Χώρου Υγειονομικής Ταφής Απορριμμάτων 
(Χ.Υ.Τ.Α.), ο οποίος θα δέχεται μόνον οικιακά και προ- 
σομοιάζοντα προς τα οικιακά στερεά απόβλητα. 

2. Η έγκριση παρέχεται με τους κάτωθι όρους και υπο¬ 
χρεώσεις: 

α) Το έργο να κατασκευασθεί και να λειτουργήσει σύμ¬ 
φωνα με τα όσα προβλέπονται στην εγκεκριμένη Μ.Π.Ε. 
για την κατασκευή, οργάνωση και λειτουργία του, την 
αντιπυρική προστασία και την προστασία του περιβάλ¬ 
λοντος γενικότερα, την αποκατάσταση του Χ.Υ.Τ.Α. μετά 
την παύση λειτουργίας του και σύμφωνα με τους περι¬ 
βαλλοντικούς όρους που έχουν τεθεί με την υπ’ αριθμ. 
οικ. 5313/21.8.2003 απόφαση του Γ ενικού Γ ραμματέατης 
Περιφέρειας Δυτικής Ελλάδας. 

β) Κατά την αποκατάσταση του τελικώς διαμορφωμέ¬ 
νου χώρου, ο φορέας διαχείρισης του έργου να αναλάβει 
έργα φύτευσης δασοπονικών ειδών προσαρμοσμένων 
στις φυσικές και οικολογικές συνθήκες της περιοχής, 
σύμφωνα με τις υποδείξεις του αρμόδιου Δασαρχείου. 

γ) Η παραχώρηση θα διαρκέσει όσο χρόνο υφίσταται ο 
ο σκοπός για τον οποίο γίνεται και πάντως όχι περισσότε¬ 
ρο από 25 έτη. 

δ) Το Δημόσιο δεν φέρει καμία ευθύνη για τυχόν εκνίκη- 
ση δικαιωμάτων τρίτων εν άλω ή εν μέρει επί της συγκε¬ 
κριμένης έκτασης. 

ε) Η εν λόγω έκταση θα παραδοθεί στη Νομαρχιακή 
Αυτοδιοίκηση Αιτωλοακαρναρνίας με πρωτόκολλο πα¬ 
ράδοσης και παραλαβής από το Δασαρχείο Αγρίνιου. 

στ) Η τήρηση των όρων της παρούσας ανατίθεται στο 
Δασαρχείο Αγρίνιου και στις αρμόδιες Τεχνικές και Πο- 
λεοδομικές Υπηρεσίες του Νομού Αιτωλοακαρνανίας, για 
τα θέματα αρμοδιότητάς τους. 

Η Πράξη αυτή με το προσαρτώμενο Διάγραμμα να δη- 
μοσιευθούν στην Εφημερίδα της Κυβερνήσεως. 

Ο ΠΡΩΘΥΠΟΥΡΓΟΣ 
ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜ ΒΟΥΛΙΟΥ 
Ακριβές Αντίγραφο 

Ο Γ ενικός Γ ραμματέας της Κυβέρνησης 
ΑΡΓΥΡΙΟΣ ΚΑΡΡΑΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













